CELEX: 62011TN0182
Language: et
Date: 2011-03-28 00:00:00
Title: Kohtuasi T-182/11: 28. märtsil 2011 esitatud hagi — Dacoury-Tabley versus nõukogu

21.5.2011   
            
            
               ET
            
            
               Euroopa Liidu Teataja
            
            
               C 152/29
            
         28. märtsil 2011 esitatud hagi — Dacoury-Tabley versus nõukogu
   (Kohtuasi T-182/11)
   2011/C 152/51
   Kohtumenetluse keel: prantsuse
   
      Pooled
   
   
      Hageja: Philippe Henry Dacoury-Tabley (Abidjan, Côte d’Ivoire) (esindaja: advokaat G. Collard)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tuvastada, et selles osas, mis puudutab hagejat Philippe Henry DACOURY-TABLEY’d, puudub Euroopa Liidu Teatajas 2. veebruaril 2011 avaldatud nõukogu 31. jaanuari 2011. aasta määrusel nr 85/2011 ja Euroopa Liidu Teatajas 2. veebruaril 2011 avaldatud nõukogu 31. jaanuari 2011. aasta otsusel 2011/71/ÜVJP faktilistel asjaoludel põhinev alus;
            
         
               —
            
            
               sellest tulenevalt,
               
                           —
                        
                        
                           tühistada nõukogu 31. jaanuari 2011. aasta määrus nr 85/2011 ja nõukogu 31. jaanuari 2011. aasta otsus 2011/71/ÜVJP;
                        
                     
                           —
                        
                        
                           teise võimalusena määrata, et Philippe Henry DACOURY-TABLEY’ nimi jäetakse välja nimetatud määrusele ja otsusele lisatud loetelust.
                        
                     
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on rikutud põhjendamiskohustust, kuna põhjused, miks hageja on kantud nende isikute ja üksuste loetellu, kelle suhtes kohaldatakse piiravaid meetmeid, on stereotüüpilised ega osuta ühelegi konkreetsele faktilisele asjaolule, mille alusel saaks hinnata loetellu kandmise asjakohasust.
            
         
               2.
            
            
               Teise väite kohaselt on tegemist ilmselge hindamisveaga, kuna:
               
                           —
                        
                        
                           hagejale on ette heidetud, et ta keeldus allumast A. Ouattara valitsusele, samas kui ta püüdis sellele valitsusele allutada Banque centrale des États de l’Afrique de l’Ouesti (Lääne-Aafrika riikide keskpank, edaspidi „BCEAO”), mida ta juhtis;
                        
                     
                           —
                        
                        
                           hagejale on ette heidetud, et ta osales L. Gbagbo ebaseadusliku valitsuse rahastamises, samas kui BCEAO tehingutest ei tulenenud mingit rahalist tuge võimulolevale valitsusele;
                        
                     
                           —
                        
                        
                           pealegi ei olnud hageja vaidlustatud määruse ja otsuse vastuvõtmise ajal enam BCEAO juht.